મુખ્યમંત્રી આનંદીબહેન પટેલે સ્વાતંત્ર્ય પર્વની ખુશનુમા પ્રભાતે મહીસાગર જિલ્લાની ધરા પરથી રાષ્ટ્રના ગૌરવ, આત્મ સન્માન, પ્રતિષ્ઠા અને ઐક્યના પ્રતીક સમા ત્રિરંગાને અદબભેર સલામી અર્પી હતી. આ અવસરે તેમણે મહત્વની ઘોષણા કરતા અકિંચન નિરાધાર વિધવા મહિલાઓને આપવામાં આવતા પેન્શન માટેની આવક મર્યાદામાં ભારે વૃદ્ધિ જાહેર કરીને ગ્રામીણ ક્ષેત્રની મહિલાઓ માટેની આવક મર્યાદા રૃા. ૨૭ હજારથી વધારીને રૃા. ૪૭ હજાર કરવાની તેમજ શહેરી વિસ્તારની મહિલાઓ માટેની આવક મર્યાદા રૃા. ૩૬ હજારથી વધારીને રૃા. ૬૮ હજાર કરવાની જાહેરાત કરી હતી. રાજ્યના વિવિધ તાલુકાઓમાં ૧૧ નવી કોલેજો શરૃ કરવાની મુખ્યમંત્રીએ જાહેરાત કરી હતી.